b'\n_START_ARTICLE_\nAurayn taistelu\n_START_SECTION_\nEsin\xc3\xa4yt\xc3\xb6s\n_START_PARAGRAPH_\nAlkuvuodesta 1364 Evranissa k\xc3\xa4ydyt neuvottelut ep\xc3\xa4onnistuivat. T\xc3\xa4ll\xc3\xb6in nuori Jean de Monfort (1339 \xe2\x80\x93 1399 (Monfortin kreivi 1345 \xe2\x80\x93 1399 sek\xc3\xa4 Bretagnen herttua 1364 \xe2\x80\x93 1699), John Chandonin avustamana hy\xc3\xb6kk\xc3\xa4si Aurayn kaupunkiin, joka oli ollut ranskalais-bretagnelaisten k\xc3\xa4siss\xc3\xa4 vuodesta 1442 l\xc3\xa4htien. H\xc3\xa4nen saapui joukkoineen Aurayn kaupunkiin, piiritti Croisicin linnoitusta, joka esti Nicolas Bouchertin aluksien kulkemisen._NEWLINE_Saarretuilta v\xc3\xa4heniv\xc3\xa4t elintarvikkeet ja he olivat p\xc3\xa4\xc3\xa4tt\xc3\xa4neet antautua jos ei apujoukkojen muodossa saataisi apua ennen Mikkelinp\xc3\xa4iv\xc3\xa4\xc3\xa4._NEWLINE_Charles de Blois (1319 \xe2\x80\x93 1364 (Mayennen paroni, Penthi\xc3\xa8vren kreivi, Guisen herra sek\xc3\xa4 Bretagnen herttua, ja h\xc3\xa4net julistettiin autuaaksi) on 27. syyskuuta Lanvauxin luostarissa. Bertrand du Guesclin, jonka teht\xc3\xa4v\xc3\xa4n\xc3\xa4 oli komentaa etujoukkoja, oli joukkoineen Brandivyss\xc3\xa4._NEWLINE_Charles de Blois asettui joukkoineen 28. syyskuuta Loc\xe2\x80\x99hjoen vasemmalle pengerm\xc3\xa4lle, jolta avautui n\xc3\xa4kym\xc3\xa4n linnoitukselle. Jotta ei joutuisi linnoituksen ja ranskalaisten armeijan v\xc3\xa4limaastoon, Monfort evakuoi Aurayn kaupungin ja asettui joukkoineen suoraan vihollista vasten, joen oikeanpuoleiselle pengerm\xc3\xa4lle._NEWLINE_Syyskuun 29. p\xc3\xa4iv\xc3\xa4 yritettiin viel\xc3\xa4 sopia asiasta. Kuitenkaan sopimustie ei tuonut menestyst\xc3\xa4 ja Charles de Blois m\xc3\xa4\xc3\xa4r\xc3\xa4si hy\xc3\xb6kk\xc3\xa4yksen. H\xc3\xa4nen armeijansa ylitti joen ja asettui p\xc3\xa4in etel\xc3\xa4\xc3\xa4. Monfort seurasi armeijan liikkeit\xc3\xa4 ja asettui vasten pohjoista.\n_START_SECTION_\nCharles de Blois\n_START_PARAGRAPH_\nArmeijan hy\xc3\xb6kk\xc3\xa4ysvaiheessa muodostivat Auxerren kreivin johtama vasen siipi, du Guesclinin johtama oikea sivusta sek\xc3\xa4 itse Charles de Bloisin johtama armeijan keskusta. Reservit olivat hyvin v\xc3\xa4h\xc3\xa4iset ja niit\xc3\xa4 ei k\xc3\xa4ytetty laisinkaan.\n_START_SECTION_\nJean de Monfort\n_START_PARAGRAPH_\nOikealle sivustalle, vastap\xc3\xa4\xc3\xa4t\xc3\xa4 Auxerren kreivin joukkoja, asettui Olivier IV de Clisson, joka vuodesta 1380 oli Ranskan connetable, oikealle eli du Guesclinin joukkoja vastaan asettui englantilainen Robert Knolles. Keskustan armeijan otti komentoonsa Monfort avustajanaan Chandos. Armeijalla oli k\xc3\xa4yt\xc3\xb6ss\xc3\xa4\xc3\xa4n suuret reservit valmiina osallistumaan taisteluihin.\n_START_SECTION_\nTaistelu\n_START_PARAGRAPH_\nAluksi oli lyhyt yhteenotto ranskalaisten varsijousia k\xc3\xa4ytt\xc3\xa4neiden sotilaiden ja englantilaisen jousimiesten v\xc3\xa4lill\xc3\xa4. Sitten sotilaat sy\xc3\xb6ksyiv\xc3\xa4t toistensa kimppuun yritt\xc3\xa4m\xc3\xa4tt\xc3\xa4 mink\xc3\xa4\xc3\xa4nlaista j\xc3\xa4rjest\xc3\xa4ytymist\xc3\xa4 taisteluun._NEWLINE_Taistelusta tuli raivokas, sill\xc3\xa4 kaikki halusivat, ett\xc3\xa4 taistelusta tulisi ratkaiseva ja saattaisi p\xc3\xa4\xc3\xa4t\xc3\xb6kseen k\xc3\xa4ydyn pitk\xc3\xa4n ja julman sodan._NEWLINE_Lis\xc3\xa4ksi oli annettu m\xc3\xa4\xc3\xa4r\xc3\xa4ys kummallekin sotijaosapuolelle, ett\xc3\xa4 ei tule antaa armoa toisen osapuolen sotilaille, jotka j\xc3\xa4isiv\xc3\xa4t vangeiksi tai muuten vahingoittuisivat._NEWLINE_Kaikki englantilais-bretagnelaiset joukot romahtivat, yksi toisensa j\xc3\xa4lkeen, mutta reserviss\xc3\xa4 olleet joukot muuttivat tilanteen._NEWLINE_Sit\xc3\xa4 vastoin ranskalais-bretagnelaisen armeijan oikea siipi antoi periksi ja kun se ei voinut saada tukea olemattomista reserveist\xc3\xa4. N\xc3\xa4in oikea sivusta vet\xc3\xa4ytyi kohden keskustaa. Ranskalais-bretagnelaisen armeijan vasen sivusta antoi my\xc3\xb6s periksi ja koko Charles de Blois\xe2\x80\x99n armeija pakeni. Charles itse oli mennyt nurin keih\xc3\xa4\xc3\xa4n iskusta ja saamiensa m\xc3\xa4\xc3\xa4r\xc3\xa4ysten mukaan toimivat sotilaat saattoivat ty\xc3\xb6ns\xc3\xa4 h\xc3\xa4nenkin kohdaltaan loppuun._NEWLINE_Du Guesclin, joka oli menett\xc3\xa4nyt koko aseistuksensa, oli pakotettu antautumaan Chandosille.\n_START_SECTION_\nSeuraukset\n_START_PARAGRAPH_\nT\xc3\xa4m\xc3\xa4 taistelu oli p\xc3\xa4\xc3\xa4t\xc3\xb6s Bretagnen pitk\xc3\xa4lle perimyssodalle ja p\xc3\xa4\xc3\xa4ttyi Gu\xc3\xa9randen rauhaan vuonna 1365. Rauhassa, muiden artiklojen lis\xc3\xa4ksi, Ranskan kuningas tunnusti Jean de Monfortin Bretagnen herttuaksi.'